《冷泉亭》
宋代·董嗣杲

小朵峰前玉镜寒，几回倚杖听潺湲。
箕公饮涧非凡水，慧理呼猿是此山。
亭角静依金刹古，树身凉卧石阑閒。
无因可洗人间热，时御清风照影还。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。